ml ml ml ml en ml ml ml ru ml ml ml ml ml ml en ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml nl ar arz en ru sv bg bn hbs_lat ca mzn hbs_lat cy da de fr en eo es et eu fa fi fr nds lt ku he hi hbs_lat hu hy hy it id it ja sv ka kk ta ko cs lt lv en ms nl nb nb fr pa pl ps pt ro ru jbo hbs_lat si sk sl sq hbs_lat en sv th tr fy ur uz vi ceb pl zh xmf he zh fr zh ml ml ml ml ml ml ml ml ml ml
(Pharmacy എന്ന താളിൽ നിന്നും തിരിച്ചുവിട്ടതു പ്രകാരം)
Jump to navigation Jump to search
ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക. അവലംബമില്ലാത്ത വസ്തുതകൾ ചോദ്യം ചെയ്യപ്പെടുകയും നീക്കപ്പെടുകയും ചെയ്തേക്കാം.
ഔഷധജ്ഞൻ,മരുന്നുവ്യാപാരി, ഔഷധവിദഗ്ദ്ധൻ, ഉപവൈദ്യൻ, അപ്പോത്തിക്കിരി (ഡോക്ടർ), രാസവസ്തുക്കൾ നിർമ്മിക്കുകയോ വില്ക്കുകയോ ചെയ്യുന്ന ആൾ, ഫാർമസിസ്റ്റ്
നീതിശാസ്ത്രം, കല, വൈദ്യശാസ്ത്രം , അപഗ്രഥനപരമായ വൈദഗ്ദ്ധ്യം, നിർണായകമായ വിചാരശക്തി
ഔഷധവിദ്യാവിഷയകമായ ഗവേഷണ ബിരുദം, ബിരുദാനന്തര ബിരുദം, ബിരുദം
Doctor, pharmacy technician, toxicologist, chemist, pharmacy assistant other medical specialists
ഫാർമസി അഥവാ ഔഷധാലയം എന്നത് ആരോഗ്യശാസ്ത്രവും രസശാസ്ത്രവും ചേർന്ന ഒരു സാങ്കേതിക വിജ്ഞാന ശാഖയാണ്. മരുന്നുകളുടെ നിർമ്മാണം, വിതരണം, അവയുടെ ഗവേഷണം, പാർശ്വഫലങ്ങളെ പറ്റിയുള്ള പഠനം എന്നിവയുമായി ബന്ധപ്പെട്ട ശാസ്ത്രശാഖയാണ് ഫാർമസി. ഔഷധങ്ങളുടെ അഥവാ മരുന്നുകളുടെ സുരക്ഷിതവും ഫലപ്രദമായിട്ടുള്ള ഉപയോഗമാണ് അതിന്റെ ലക്ഷ്യം.
ആരോഗ്യ പരിപാലന രംഗത്തെ ഒരു പ്രധാന ശാഖയാണ് ഇത്. രോഗികൾക്ക് മരുന്നുകൾ ശരിയായി വിതരണം ചെയ്യുകയും ഉപയൊഗക്രമമനുസരിച്ച് പറഞ്ഞു മനസ്സിലാക്കി കൊടുക്കുകയും ചെയ്യുന്ന വിദഗ്ദരെയാണ് ഫാർമസിസ്റ്റ് എന്ന് വിളിക്കുന്നത്. ഇവർ ഫാർമസികളിൽ ജോലി ചെയ്യുന്നു.
മരുന്നുകൾ ശാസ്ത്രീയമായി നിർമ്മിക്കുകയോ അവ കൃത്യമായി വിതരണം ചെയ്യുകയോ ചെയ്യുന്ന സ്ഥാപനത്തെയാണ് ഫാർമസി എന്ന് വിളിക്കുന്നത്. സർക്കാർ നിർദേശിച്ച മാനദണ്ഡങ്ങൾ പ്രകാരമാണ് ഇവ പ്രവർത്തിക്കുന്നത്. ഫാർമസിസ്റ്റിന്റെ ലൈസൻസ് ഇവയുടെ പ്രവർത്തനത്തിന് നിര്ബന്ധമാണ്. ഇവ രണ്ട്‌ തരത്തിലുണ്ട്. ഒന്ന് ഹോസ്പിറ്റൽ ഫാർമസി മറ്റൊന്ന് കമ്മ്യൂണിറ്റി ഫാർമസി.
ആശുപത്രികളുടെ ഭാഗമായി പ്രവർത്തിക്കുന്ന ഫാര്മസികളാണ് ഹോസ്പിറ്റൽ ഫാർമസി അഥവാ ആശുപത്രി ഫാർമസി എന്നറിയപ്പെടുന്നത്. ആശുപത്രിയിൽ വരുന്ന രോഗികൾക്ക് മരുന്നുകൾ ലഭ്യമാക്കുക എന്നതാണ് ഇതിന്റെ ഉദ്ദേശം. കൂടാതെ വലിയ ആശുപത്രികളിൽ വാർഡ് തോറും സാറ്റലൈറ്റ് ഫാർമസിയും പ്രവർത്തിക്കാറുണ്ട്.
പൊതുസ്ഥലങ്ങളിൽ കാണപ്പെടുന്ന ഔഷധ സ്ഥാപനങ്ങളാണ് കമ്മ്യൂണിറ്റി ഫാർമസി അഥവാ സാമൂഹിക ഫാർമസി എന്നറിയപ്പെടുന്നത്. പൊതുജനങ്ങൾക്ക് ഏറ്റവും എളുപ്പം സേവനം ലഭ്യമാകുന്ന ആരോഗ്യസ്ഥാപനങ്ങൾ കൂടിയാണിവ. ശാസ്ത്രീയമായി പറഞ്ഞാൽ 'മെഡിക്കൽ സ്റ്റോർ' എന്ന പദപ്രയോഗം തന്നെ തെറ്റാണ്. ഇത് ഫാർമസി സേവനങ്ങൾ അത്ര കണ്ട് വികസിച്ചിട്ടില്ലാത്ത ഒരു കാലത്ത് ഉണ്ടായ വാക്കാണ്. ഫാർമസി അഥവാ കമ്മ്യൂണിറ്റി ഫാർമസി എന്നതാണ് ശരിയായ പദം. സമൂഹത്തിലെ എല്ലാ വിഭാഗം ആളുകൾക്കും ഇവിടെ ഫാർമസിസ്റ്റിന്റെ സേവനം ലഭ്യമാണ്. ഡോക്ടറുടെ കുറിപ്പടി ആവശ്യമുള്ളതും അല്ലാത്തതുമായ മരുന്നുകൾ, ആരോഗ്യ സംബന്ധമായ ഉത്പന്നങ്ങൾ, ഗർഭനിരോധന ഉപാധികൾ, സൗന്ദര്യ വർദ്ധക ഉത്പന്നങ്ങൾ തുടങ്ങിയവ ഇതുവഴി ലഭ്യമാണ്. കേരളത്തിൽ കാരുണ്യ, ആശ്വാസ് തുടങ്ങിയ കമ്മ്യൂണിറ്റി ഫാർമസികൾ വളരെ ശ്രദ്ധേയമാണ്.
വിദേശ രാജ്യങ്ങളിൽ ഫാർമസി സേവനങ്ങൾ വളരെയധികം വികസിച്ചതാണ്. ഇവ ഹോസ്പിറ്റൽ ഫാർമസി, ക്ലിനിക്കൽ ഫാർമസി, കമ്മ്യൂണിറ്റി ഫാർമസി, ഇന്റർനെറ്റ്‌ ഫാർമസി എന്നിങ്ങനെ പല രീതിയിൽ കാണാം. വികസിത രാജ്യങ്ങൾ ഫാർമസി സേവനങ്ങൾക്ക് ചിലപ്പോൾ ചെറിയ തുക ഈടാക്കാറുണ്ട്. അവിടങ്ങളിൽ രോഗികളുടെ കിടക്കക്ക് സമീപം വരെ ഫാര്മസിസ്റ്റിന്റെ സേവനം ലഭ്യമാകാറുണ്ട്. ഇവയെ 'ബെഡ് സൈഡ് ഫാർമസി' എന്ന് വിളിക്കുന്നു. ഇത് കൂടാതെ ആശുപത്രികളിൽ ക്ലിനിക്കൽ ഫാർമസിയും പ്രവർത്തിച്ചു വരുന്നു. മരുന്നുകൾ കൃത്യ സമയത്ത്, കൃത്യ അളവിൽ, സുരക്ഷിതമായി രോഗിക്ക് ലഭ്യമാക്കുക എന്നതാണ് ഇതിന്റെ ഉദ്ദേശം. അമേരിക്കൻ ഐക്യനാടുകൾ, കാനഡ, യുകെ, ജർമ്മനി തുടങ്ങിയ യൂറോപ്യൻ രാജ്യങ്ങൾ, ഓസ്ട്രേലിയ തുടങ്ങിയ രാജ്യങ്ങളിൽ ആരോഗ്യ സംബന്ധമായ വിവിധ സേവനങ്ങൾ, സൗന്ദര്യവർദ്ധക വസ്തുക്കൾ എന്നിവയും ഫാർമസിയിൽ ലഭ്യമാണ്. ഇതിനെ 'ഹെൽത്ത്‌ ആൻഡ് ബ്യൂട്ടി' സേവനങ്ങൾ എന്ന് വിളിക്കുന്നു. അമേരിക്കയിലും യൂറോപ്പിലും ഫാർമസിയോട് ചേർന്ന് ചികിത്സ നൽകുവാൻ വേണ്ടി ഒരു പ്രത്യേക മുറി പലപ്പോഴും സജ്ജമാക്കിയിരിക്കും. രക്തത്തിലെ ഗ്ളൂക്കോസിന്റെ അളവ്, പ്രമേഹ ചികിത്സ, രക്ത സമ്മർദം, ഹൃദയ സംബന്ധമായ രോഗങ്ങൾ, കാൻസർ തുടങ്ങിയ ജീവിതശൈലി രോഗങ്ങൾ, പുകവലി, അതിമദ്യാസക്തി, ഗർഭനിരോധന മാർഗങ്ങൾ, ഉദ്ധാരണക്കുറവ് പോലെയുള്ള ലൈംഗികവും പ്രത്യുത്പാദനപരവുമായ ആരോഗ്യ പ്രശ്നങ്ങൾ, മുടി കൊഴിച്ചിൽ തുടങ്ങിയ ധാരാളം രോഗങ്ങൾക്ക് ഇത്തരം കേന്ദ്രങ്ങളിൽ ശാസ്ത്രീയമായ പരിശോധനയും ചികിത്സയും ലഭ്യമാണ്. വികസിത രാജ്യങ്ങളിൽ ഡോക്ടർ രോഗനിർണ്ണയം നടത്തുകയും, ചിലപ്പോൾ മരുന്നിന്റെ ചേരുവ മാത്രം ശുപാർശ ചെയ്യുകയും ആശുപത്രി ഫാർമസിസ്റ്റ് മരുന്നുകളുടെ ബ്രാൻഡ്, അളവ്, കഴിക്കേണ്ട സമയം എന്നിവ നിശ്ചയിച്ചു രോഗിക്ക് നൽകുകയും രോഗിയെ ഇരുത്തി ആശയവിനിമയം നടത്തുകയും ചെയ്യുന്നത് കാണാം. കോവിഡ് 19 ഉൾപ്പടെയുള്ള പ്രതിരോധ വാക്സിനുകൾ, മറ്റു കുത്തിവെപ്പുകൾ, സാന്ത്വന ചികിത്സ എന്നിവയും വിദഗ്ദ പരിശീലനം നേടിയ ഫാർമസിസ്റ്റിന്റെ നേതൃത്വത്തിൽ ലഭ്യമാക്കിയിട്ടുണ്ട്. തങ്ങൾ നൽകുന്ന സേവനങ്ങളെപ്പറ്റിയുള്ള വിവരങ്ങൾ ജനങ്ങൾക്ക് കാണാവുന്ന രീതിയിൽ മിക്ക ഫാർമസിയിലും പ്രദർശിപ്പിക്കാറുണ്ട്. ഇത് ജനങ്ങൾക്ക് തങ്ങൾക്ക് ലഭ്യമാകുന്ന സേവനങ്ങളെ പറ്റി ബോധവാന്മാരാകാൻ സഹായകരമാകുന്നു. കമ്മ്യൂണിറ്റി ഫാർമസികൾ ആശുപത്രികളും ലാബുകളുമായി ചേർന്നു പ്രവർത്തിക്കുകയും, കുറിപ്പടികൾ ഓൺലൈൻ ആയി ശേഖരിച്ചു വീടുകളിലേക്ക് മരുന്ന് എത്തിച്ചു കൊടുക്കുന്ന സംവിധാനവും കാണാം. ആരോഗ്യ സംബന്ധമായ വിഷയങ്ങളിൽ സർക്കാരിന്റെ ആരോഗ്യവകുപ്പുമായി ചേർന്നും സ്വതന്ത്രമായും ബോധവൽക്കരണം നടത്തുവാനും ഇവ മുന്നിലാണ്. യുകെയിൽ ഏതെല്ലാം രോഗങ്ങൾക്ക് ഫാർമസിയിൽ ചികിത്സ ലഭിക്കുമെന്ന് എൻഎച്ച്എസ് (NHS) അവരുടെ വെബ്സൈറ്റിൽ വ്യക്തമാക്കുന്നുണ്ട്. രോഗങ്ങൾ, അവയുടെ ചികിത്സ, മരുന്നുകളുടെ ഉപയോഗം എന്നിവയെ സംബന്ധിച്ചു ശാസ്ത്രീയമായ പഠനം അവിടുത്തെ ഫാർമസിസ്റ്റുകൾക്ക് ലഭ്യമാക്കിയിട്ടുണ്ട്. പല ഫാർമസികളും കാൻസർ, പോഷകാഹാരം, മാനസിക ആരോഗ്യം തുടങ്ങിയ ആരോഗ്യപരമായ വിഷയങ്ങളിൽ ബോധവൽക്കരണം നടത്തുന്നതും സാധാരണമാണ്. അവിടങ്ങളിൽ ഫാർമസിസ്റ്റുകൾക്ക് കൃത്യമായ ആശുപത്രിയിൽ രോഗിയുടെ കിടക്കക്ക് സമീപം പരിശീലനവും നൽകുന്നുണ്ട്.‌ മാത്രമല്ല വർഷംതോറും രെജിസ്ട്രേഷൻ പുതുക്കലുമായി ബന്ധപെട്ടു പണമടച്ചു ഓൺലൈൻ രീതിയിൽ പഠനവും നിർബന്ധമാക്കിയിട്ടുണ്ട്. പ്രത്യേകമായി ആശുപത്രി പരിശീലനം ആവശ്യമുള്ള ഫാർമസിസ്റ്റിനു അതിനുള്ള ഹ്രസ്വമായ കോഴ്സുകളും ലഭ്യമാണ്. ഇതിന് പ്രായപരിധി ഇല്ല. ഇത് കാലാകാലം അവരുടെ അറിവ് കൂടുതൽ വിപുലപ്പെടുത്തുവനും മെച്ചപ്പെട്ട സേവനങ്ങൾ നൽകുവാനും ഫാർമസികൾക്ക് സഹായകരമാകുന്നു. കൂടാതെ ഫാർമസിസ്റ്റിനെ സഹായിക്കാൻ ഫാർമസി ടെക്‌നിഷ്യൻ, ഫാർമസി അസിസ്റ്റന്റ് തുടങ്ങിയ പരിശീലനം നേടിയ ജീവനക്കാരെയും നിയമിക്കാറുണ്ട്. ചുരുക്കത്തിൽ ജനങ്ങൾക്ക് എളുപ്പത്തിൽ ആശ്രയിക്കാവുന്ന ഒരു ചെറിയ ആശുപത്രി പോലെ തന്നെയാണ് വികസിത രാജ്യങ്ങളിൽ ഫാർമസികൾ പ്രവർത്തിച്ചു വരുന്നത്.
ഈ ലേഖനം അപൂർണ്ണമാണ്‌. ഇതു പൂർത്തിയാക്കുവാൻ സഹകരിക്കുക.
ലോകമെമ്പാടും കുറഞ്ഞത് 2.6 ദശലക്ഷം ഔഷധശാസ്‌ത്രജ്ഞരും മറ്റ് ഔഷധവിദ്യാവിഷയകമായ ഉദ്യോഗസ്ഥരും ഉണ്ടെന്ന് ലോകാരോഗ്യ സംഘടന കണക്കാക്കുന്നു.[1]
വിദ്യാർത്ഥി പരിശീലിക്കാൻ ഉദ്ദേശിക്കുന്ന ദേശീയ അധികാരപരിധി അനുസരിച്ച് സ്കൂൾ വിദ്യാഭ്യാസത്തിന് വ്യത്യസ്ത ആവശ്യകതകളുണ്ട്.
യുണൈറ്റഡ് സ്റ്റേറ്റ്സിൽ, ജനറൽ ഫാർമസിസ്റ്റുകൾ ഒരു ഡോക്ടർ ഓഫ് ഫാർമസി ബിരുദം (ഫാം.ഡി.) കരസ്ഥമാക്കും. ഫാം.ഡി. കുറഞ്ഞത് ആറ് വർഷത്തിനുള്ളിൽ പൂർത്തിയാക്കാൻ കഴിയും, അതിൽ രണ്ട് വർഷത്തെ പ്രീ-ഫാർമസി ക്ലാസുകളും നാല് വർഷത്തെ പ്രൊഫഷണൽ പഠനങ്ങളും ഉൾപ്പെടുന്നു. [2] ഫാർമസി സ്കൂളിൽ നിന്ന് ബിരുദം നേടിയ ശേഷം, വിദ്യാർത്ഥി ഒന്നോ രണ്ടോ വർഷത്തെ റസിഡൻസി പൂർത്തിയാക്കാൻ നിർദ്ദേശിക്കുന്നു, ഇത് ഒരു പൊതുവൽക്കരിച്ച അല്ലെങ്കിൽ പ്രത്യേക ഫാർമസിസ്റ്റായി സ്വതന്ത്രമായി പുറപ്പെടുന്നതിന് മുമ്പ് വിദ്യാർത്ഥിക്ക് വിലപ്പെട്ട അനുഭവം നൽകുന്നു.
കമ്മ്യൂണിറ്റി ഫാർമസികൾ, ആശുപത്രികൾ, ക്ലിനിക്കുകൾ, വിപുലമായ പരിചരണ സൗകര്യങ്ങൾ, മനോരോഗ ആശുപത്രികൾ, നിയന്ത്രണ ഏജൻസികൾ തുടങ്ങി വിവിധ മേഖലകളിൽ ഫാർമസിസ്റ്റുകൾ പരിശീലിക്കുന്നു. ഫാർമസിസ്റ്റുകൾക്ക് തന്നെ ഒരു മെഡിക്കൽ സ്പെഷ്യാലിറ്റിയിൽ വൈദഗ്ദ്ധ്യം ഉണ്ടായിരിക്കാം.
ഒരു ഓൺലൈൻ ഫാർമസി, ഇന്റർനെറ്റ് ഫാർമസി അല്ലെങ്കിൽ മെയിൽ-ഓർഡർ ഫാർമസി ഇന്റർനെറ്റിലൂടെ പ്രവർത്തിക്കുന്ന ഒരു ഫാർമസിയാണ്, മെയിൽ, ഷിപ്പിംഗ് കമ്പനികൾ അല്ലെങ്കിൽ ഓൺലൈൻ ഫാർമസി വെബ് പോർട്ടലുകൾ വഴി ഉപഭോക്താക്കൾക്ക് ഓർഡറുകൾ അയയ്ക്കുന്നു.[3]
ഏകദേശം 2000 മുതൽ, ലോകമെമ്പാടും ഒരുപാട് ഇന്റർനെറ്റ് ഫാർമസികൾ സ്ഥാപിക്കപ്പെട്ടു. ഈ ഫാർമസികളിൽ പലതും കമ്മ്യൂണിറ്റി ഫാർമസികൾക്ക് സമാനമാണ്, വാസ്തവത്തിൽ, അവയിൽ പലതും യഥാർത്ഥത്തിൽ പ്രവർത്തിക്കുന്നത് ബ്രിക്ക് ആൻഡ് മോർട്ടാർ കമ്മ്യൂണിറ്റി ഫാർമസികളാണ്, അത് ഉപഭോക്താക്കളെ ഓൺലൈനിലും അവരുടെ വാതിലിൽ വരെ സേവിക്കുന്നു. മരുന്നുകൾ ആവശ്യപ്പെടുന്നതും സ്വീകരിക്കുന്നതുമായ രീതിയാണ് പ്രാഥമിക വ്യത്യാസം. ചില ഉപഭോക്താക്കൾ ഒരു കമ്മ്യൂണിറ്റി ഫാർമസിസ്റ്റോറിലേക്ക് യാത്ര ചെയ്യുന്നതിനുപകരം ഇത് കൂടുതൽ സൗകര്യപ്രദവും സ്വകാര്യവുമായ രീതിയായി കണക്കാക്കുന്നു, അവിടെ മറ്റൊരു ഉപഭോക്താവ് അവർ കഴിക്കുന്ന മരുന്നുകളെക്കുറിച്ച് കേൾക്കാം. ഇന്റർനെറ്റ് ഫാർമസികൾ (ഓൺലൈൻ ഫാർമസികൾ എന്നും അറിയപ്പെടുന്നു) ചില രോഗികൾക്ക്, അവർ വീട്ടിലിരിപ്പാണെങ്കിൽ അവരുടെ ഡോക്ടർമാർ ഇത് ശുപാർശ ചെയ്യുന്നു.
കാനഡയിൽ ഡസൻ കണക്കിന് ലൈസൻസുള്ള ഇന്റർനെറ്റ് ഫാർമസികൾ ഉണ്ട്, അവയിൽ പലതും വിലകുറഞ്ഞ മരുന്നുകൾ യുഎസ് ഉപഭോക്താക്കൾക്ക് വിൽക്കുന്നു (അല്ലാത്തപക്ഷം അവർ ലോകത്തിലെ ഏറ്റവും ഉയർന്ന മരുന്നുകളുടെ വില നൽകണം). സമീപ വർഷങ്ങളിൽ, യുഎസിലെ പല ഉപഭോക്താക്കളും (കൂടാതെ ഉയർന്ന ഔഷധ വിലയുള്ള മറ്റ് രാജ്യങ്ങളിലും), ഇന്ത്യ, ഇസ്രായേൽ, യുകെ എന്നിവിടങ്ങളിലെ ലൈസൻസുള്ള ഇന്റർനെറ്റ് ഫാർമസികളിലേക്ക് തിരിയുന്നു, അവ പലപ്പോഴും കാനഡയേക്കാൾ വില കുറവാണ്..
↑ ലോകാരോഗ്യ സംഘടന. ലോകാരോഗ്യ സ്ഥിതിവിവരക്കണക്കുകൾ 2011 – പട്ടിക 6: ആരോഗ്യ പ്രവർത്തകർ, അടിസ്ഥാന സൗകര്യങ്ങൾ, അവശ്യ മരുന്നുകൾ. ജനീവ, 2011. ആക്സസ് ചെയ്തത് 21 ജൂലൈ 2011.
↑ "ഫാർമസിസ്റ്റ് സർട്ടിഫിക്കേഷനും കോഴ്സ് ആവശ്യകതകളും". Learn.org. 2013–2018. ശേഖരിച്ചത് 6 April 2018.
↑ "മെഡിക്കൽ സ്റ്റോർ ഓൺലൈനിൽ". lovelocal.in. ശേഖരിച്ചത് 6 September 2021.
"https://ml.wikipedia.org/w/index.php?title=ഫാർമസി&oldid=3725180" എന്ന താളിൽനിന്ന് ശേഖരിച്ചത്
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 12:23, 20 മാർച്ച് 2022.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.